25/06/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN408A 2012/23

Resolución do 05 de xuño de 2012, da Xefatura Territorial da Consellería de Economía e Industria da Coruña, pola que se somete a información pública a petición da autorización administrativa da instalación eléctrica no Concello de Boimorto. (expediente IN408A 2012/23). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: BIO MIXTO, S. L. Enderezo social: r/ Doctor Jaime Colom, 45.07340 Alaró (Mallorca) Denominación: proxecto básico de xeración eléctrica mediante ciclo orgánico rankine (ORC) a partir de biomasa HIHRIDA. Grupos b.6 e b.8 (2000 KW). Situación: Boimorto Características técnicas: • Pranta de biomasa, basada nunha caldeira de combustión que utiliza como combustible biomasa procedente de cultivos enerxéticos (subgrupo b.6.1) cun 80%. Biomasa procedente de instalacións industriais (subgrupo b.8.1) cun 10% e biomasa procedente de instalacions industriais do sector agrícola cun 10%. • Obra civil consiste na urbanización da parcela, construcción dunha estructura formada por pilares e cuberta e cerramento, acollerá a caldeira, o acopio, silo e a dotación de servizos de auga, suministro eléctrico contra incendios. • A xeración de vapor realizarase mediante caldeira de vapor acuotubular que permitirá o aproveitamento do calor obtido na combustión da biomasa para xerar 10,20 t/h de vapor sobrequentado a 42 bar(a) de presión e 420 °C de temperatura. A potencia térmica neta da caldeira é de 6.734.465 kcal/h está composta polo sistema de almacenamento e alimentación de biomasa, cámara de combustión, sobrequentador, economizador, prequentador de aire, condensador de 0,08 bar(a). A expulsión dos gases á atmósfera realizarase mediante chimenea metálica e cilíndrica de 25 m de altura, provista de válvulas para conexión de sistemas de toma de mostras portátiles. • Turboxerador formado por turbina de duas etapas, condensador de vapor, depósito de condensados e a bomba de presión. A turbina está composta de dúas etapas e conectado a un alternador síncrono cunha potencia de 2511 KVA, 6300 V, 50 HZ, 1500 rpm, factor de potencia de 0,8 refrixeración por aire. • Subestación transformadora equipada con dous transformadores de 12,50 MVA e relación de transformación 20/6,3 KV, celas de media tensión. Transformador de servizos auxiliares de 400 KVA e grupo electróxeno de 200 KW, a modo de suministro de emerxencia para producir electricidade. Todas aquelas persoas ou entidades que se consideren afectadas poderán examinar o expediente e presentar as súas alegacións nesta xefatura territorial, sita no edificio administrativo de Monelos, rúa Vicente Ferrer, 2, 2.° andar, 15071-A Coruña, no prazo de vinte días, a partir da última publicación. A Coruña, 05 de xuño de 2012. A xefa territorial Susana Vázquez Romero